ชงเงินกู้ดอกเบี้ยต่ำ
เอสเอ็มอีแบงก์ชงรัฐจ่ายชดเชย ปล่อยกู้เอสเอ็มอีดอกเบี้ยต่ำ 4% 1.5 หมื่นล้านบาท ประคองช่วงเศรษฐกิจชะลอตัว
6 มี.ค. 2558

เอสเอ็มอีแบงก์ชงรัฐจ่ายชดเชย ปล่อยกู้เอสเอ็มอีดอกเบี้ยต่ำ 4% 1.5 หมื่นล้านบาท ประคองช่วงเศรษฐกิจชะลอตัว
นายสุพจน์ อาวาส กรรมการผู้จัดการธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว.) หรือเอสเอ็มอีแบงก์ เปิดเผยว่า เตรียมเสนอมาตรการสนับสนุนอัตราดอกเบี้ยวงเงิน 1.5 หมื่นล้านบาท เพื่อนำไปปล่อยสินเชื่อให้กับผู้ประกอบการรายย่อยที่มีปัญหาขาดสภาพคล่อง โดยจะให้รัฐชดเชยดอกเบี้ยคิดอัตราดอกเบี้ยจากลูกค้าได้ที่ 4% จากปัจจุบันที่เฉลี่ย 7-9%
ทั้งนี้ มาตรการสนับสนุนอัตราดอกเบี้ย คาดว่าจะเสนอให้ที่ประชุมคณะรักษาความสงบแห่งชาติ (คสช.) ได้ภายในสัปดาห์หน้า โดยเป็นมาตรการตามนโยบายของ พล.อ. ประวิตร วงษ์สุวรรณ รองนายกรัฐมนตรีและ รมว.กลาโหม ที่ต้องการแก้ไขปัญหาความเหลื่อมล้ำ ซึ่งมีสาเหตุหนึ่งมาจากการที่ผู้ประกอบการได้ หาก คสช.เห็นชอบ ก็จะเสนอให้ที่ประชุมคณะรัฐมนตรี (ครม.) อนุมัติต่อไป
นายสุพจน์ กล่าวว่า มาตรการดังกล่าวจะใช้เงินของเอสเอ็มอีแบงก์ ซึ่งยังอยู่ในกรอบสินเชื่อของปีนี้ที่ตั้งเป้าปล่อยใหม่ได้ 4 หมื่นล้านบาท โดยที่ผ่านมา 2 เดือนแรกของปี 2558 การปล่อยสินเชื่อใหม่เริ่มฟื้นตัวดีขึ้นและจะเห็นผลชัดเจนในเดือน มี.ค. ที่คาดว่าจะปล่อยได้หนี้เสียจากสินเชื่อปล่อยใหม่ ตั้งแต่ ส.ค.-ก.พ. อยู่ที่ 0.04% ต่ำกว่าเกณฑ์ที่กำหนดไว้ไม่เกิน 5%
นอกจากนี้ จากการร่วมมือกับสมาพันธ์เอสเอ็มอีไทย ซึ่งจะช่วยคัดกรองลูกค้าที่มีศักยภาพส่งให้ ธพว.พิจารณาสินเชื่อนั้น ต้องการให้ภาครัฐสนับสนุนอัตราดอกเบี้ย ซึ่งจะช่วยให้ผู้ประกอบการคล่องตัวทำให้มีเงินเข้าสู่ระบบเศรษฐกิจรวดเร็วขึ้น